কাজলা নদী

কাজলা নদী মাথাভাঙ্গা নদী থেকে উৎপন্ন হওয়া মেহেরপুর জেলার একটি ছোট নদী। নদীটির দৈর্ঘ্য ৩০ কিলোমিটার, গড় প্রস্থ ৩৫ মিটার। কাজলা নদীর দুইপাড়ে ব্রিটিশ নীলকররা গড়ে তুলেছিল অনেকগুলো নীলকুঠি যার মধ্যে ভাটপাড়া নীলকুঠি ও আমঝুপি নীলকুঠি অন্যতম। উপমহাদেশে নীলচাষের ইতিহাসের সাথে কাজলা নদীর নাম ওতপ্রতভাবে জড়িত।

 প্রবাহ 
মাথাভাঙ্গা নদীর কাজিপুর ইউনিয়নের অংশ থেকে কাজলা নদীর উৎপত্তি। উৎপত্তিস্থল থেকে এ নদী হিন্দা মাঠ, নওয়াপাড়া, কালিগংনী, ভাটপাড়া, গাড়াডোব এবং সদর উপজেলার আমঝুপি গ্রাম হয়ে ভৈরব নদীতে মিশেছে। মাথাভাঙ্গা নদীটি গঙ্গার শাখা নদী ভারতের জলঙ্গীর সঙ্গে সংযুক্ত।মেহেরপুর. 

 তথ্যসূত্র 

বিষয়শ্রেণী:মেহেরপুর জেলার নদী